Ο στόχος μιας βιοψίας είναι η τελική διάγνωση μιας βλάβης που ενδεχομένως να φάνηκε σε μια μαγνητική ή αξονική τομογραφία. Ενώ η μαγνητική και η αξονική τομογραφία είναι πολύ καλές στο να αναδεικνύουν μη φυσιολογικές εστίες του εγκεφάλου, δεν μπορούν πάντα να πουν με βεβαιότητα τι αντιπροσωπεύει μια εγκεφαλική βλάβη. Παραδείγματος χάριν αν είναι ένας καλοήθης ή κακοήθης όγκος, μια φλεγμονώδης διαδικασία, αγγειακή ανωμαλία ή άλλη παθολογία). Οι θεραπείες για τις ανωτέρω διαγνώσεις είναι πολύ διαφορετικές, είναι σημαντικό να προσδιοριστεί ποια είναι η βλάβη έτσι ώστε να δρομολογηθεί η κατάλληλη θεραπεία.